Diari Oficial de la Generalitat Valenciana


Sumari del DOGV 5953, del 12-02-2009 (2009/1242)

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Conselleria d'Educació de la Generalitat i l'Agència Estatal Consell Superior d'Investigacions Científiques (CSIC), per, a través de l'Institut d'Agroquímica i Tecnologia d'Aliments, col·laborar en el desenrotllament del cicle formatiu del grau superior corresponent a la familia professional d'indústries alimentàries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1242


Data del document
:   04-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * indústria alimentària
    * cooperació administrativa
    * administració central
    * ensenyament professional

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni entre la Conselleria d'Educació de la Generalitat i l'Agència Estatal Consell Superior d'Investigacions Científiques (CSIC), per, a través de l'Institut d'Agroquímica i Tecnologia d'Aliments, col·laborar en el desenrotllament del cicle formatiu del grau superior corresponent a la familia professional d'indústries alimentàries.  
 [2009/1242]  
La Conselleria d'Educació de la Generalitat i l'Agència Estatal Consell Superior d'Investigacions Científiques (CSIC), han subscrit, després de la tramitació prèvia reglamentària, el 29 de desembre de 2008, el conveni per, a través de l'Institut d'Agroquímica i Tecnologia d'Aliments, col·laborar en el desenrotllament del cicle formatiu del grau superior corresponent a la família professional d'indústries alimentàries.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0081/2009, i que figura com a annex d'esta resolució.  
València, 4 de febrer de 2009.- El director general de Relacions amb les Corts i Secretariat del Consell: Ángel Mompó Romero.  
Conveni entre la Conselleria d'Educació de la Generalitat i l'Agència Estatal Consell Superior d'Investigacions Científiques (CSIC) per, a través de l'Institut d'Agroquímica i Tecnologia d'Aliments, col·laborar en el desenrotllament del cicle formatiu de grau superior corresponent a la família professional d'indústries alimentàries  
València, 29 de desembre de 2008  
Reunits  
D'una part, Alejandro Font de Mora Turón, conseller d'Educació, que actua en nom i representació de la Generalitat, autoritzat per a la firma d'este conveni per acord del Consell amb data 19 de desembre de 2008.  
I d'una altra part, Carmen Peláez Martínez, vicepresidenta d'Organització i Relacions Institucionals de l'Agència Estatal Consell Superior d'Investigacions Científiques (NIF: T1968386-J), d'ara en avant CSIC, actuant en nom i representació d'esta, de conformitat amb el que disposa el punt 1.1. de la Resolució de 20 de febrer de 2008, de la presidència de l'Agencia Estatal CSIC per la qual es deleguen competències (BOE de 21 de febrer).  
Exposen  
Que el sistema educatiu actual i, en particular, la Formació Professional Específica (FPE) està exigint l'establiment de nous processos de col·laboració entre el món educatiu i el productiu, no sols per mandat de les lleis educatives, sinó perquè s'és conscient que l'adequació de la formació als constants canvis en els sistemes educatius així ho requerix.  
Que l'Agència Estatal CSIC, a través de l'Institut d'Agroquímica i Tecnologia d'Aliments (IATA), pel fet de disposar de recursos humans i tecnològics d'alt nivell, fa aconsellable establir accions específiques per al desenrotllament, a la Comunitat Valenciana, de la Formació Professional reglada en el camp de la família professional d'indústries alimentàries.  
Que el present conveni se subscriu a l'empara del que disposa l'article 6 de la Llei Orgànica 5/2002, de 19 de juny, de les Qualificacions i la Formació Professional, relatiu a la col·laboració de les empreses amb les administracions públiques per al desenrotllament del Sistema Nacional de Qualificacions i Formació Professional.  
Per tot això, les parts acorden subscriure este conveni que es regirà per les següents  
Clàusules  
Objecte del conveni  
Primera  
L'objecte del present conveni és establir els mecanismes necessaris per a la col·laboració en el camp de la Formació Professional Específica entre la Conselleria d'Educació i l'Agència Estatal Consell Superior d'Investigacions Científiques, a través de l'Institut d'Agroquímica i Tecnologia d'Aliments (IATA) de València.  
Segona  
La referida col·laboració es durà a terme a través de les actuacions següents:  
a) Col·laboració en la implementació del mòdul professional d'Elaboració de Productes Alimentaris del cicle formatiu de grau superior d'Indústria Alimentària.  
b) Utilització de les plantes pilot de les instal·lacions de l'IATA, pels alumnes i professors que estiguen desenrotllant les ensenyances del cicle formatiu esmentat, en centres dependents de la Conselleria d'Educació,   
c) Realització del mòdul de Formació en Centres de Treball (FCT), en les instal·lacions de l'IATA, pels alumnes abans esmentats.  
d) Col·laboració de tècnics de l'IATA en l'elaboració dels currículums dels cicles formatius de la Família Professional d'Indústries Alimentàries.  
Obligacions de les parts  
De l'Agència Estatal CSIC, a través de l'Institut d'Agroquímica i Tecnologia d'Aliments (IATA) de València:  
Tercera  
L'IATA-CSIC durà a terme amb els alumnes i professors implicats en les ensenyances del cicle formatiu d'Indústria Alimentària, impartides en els centres dependents de la Conselleria d'Educació, les accions següents:  
- Facilitar l'ús de les instal·lacions de les plantes pilot, amb la supervisió del personal responsable d'estes, així com els recursos necessaris per a realitzar pràctiques formatives complementàries a les ensenyances del mòdul professional d'Elaboració de Productes Alimentaris.  
- Destinar el personal tècnic i investigador que calga perquè les instal·lacions puguen ser utilitzades correctament per grups reduïts d'uns deu alumnes i un professor tutor.  
Quarta  
L'Agència Estatal CSIC, a través de l'Institut d'Agroquímica i Tecnologia d'Aliments (IATA) de València, col·laborarà en la realització del mòdul de FCT dels alumnes mencionats, d'acord amb la normativa específica establida, a l'efecte, per la Conselleria d'Educació.  
Quinta  
Durant l'any 2008 es realitzaran en les instal·lacions de l'IATA-CSIC un total de dotze pràctiques formatives, en aproximadament vint-i-cinc sessions, usant principalment les plantes pilot de carns, cereals i general.  
De la Conselleria d'Educació:  
Sexta  
Les direccions dels centres educatius asseguraran que els alumnes que vagen a utilitzar les instal·lacions de l'IATA respecten en tot moment les normes d'organització del CSIC i que estiguen permanentment acompanyats d'un professor tutor encarregat de coordinar les activitats i de garantir el compliment dels principis d'urbanitat i de convivència.  
Sèptima  
Els alumnes estaran coberts davant de qualsevol contingència que puga passar en el transcurs de les seues activitats en l'IATA-CSIC, com també per l'assegurança escolar, per l'assegurança complementària d'accidents i responsabilitat civil, la pòlissa de la qual té subscrita la Conselleria d'Educació per a la realització de pràctiques formatives en instal·lacions distintes al centre educatiu.  
Octava  
La Conselleria d'Educació finançarà l'IATA-CSIC per al sosteniment de les plantes pilot que s'han d'utilitzar (amortitzacions, reparacions de maquinària, manteniment), així com per a cobrir els corresponents gastos de personal i material fungible.  
El dit finançament per a l'any 2008 es fixa en 13.000 euros. El gasto serà consignat a càrrec de la línia de subvenció T1579000, del programa 421.50, (secció 09; servici 02), del pressupost de la Generalitat per a 2008.  
Els gastos s'acreditaran per mitjà de factures i la resta de documents de valor probatori equivalent amb validesa en el tràfic jurídic administratiu. Es podran reconéixer aquelles factures emeses l'any 2008 que tinguen com a finalitat la realització de les actuacions regulades en este conveni, amb independència de ser anteriors a la firma d'este conveni.  
Novena  
El 40% de la subvenció es podrà lliurar en el moment de firmar el present conveni.  
El 60% s'abonarà quan el beneficiari justifique el compliment total del que es va convenir. El termini límit de presentació de la documentació finalitzarà l'11 de desembre de 2008.  
L'Agència Estatal CSIC, a través de l'Institut d'Agroquímica i Tecnologia d'Aliments (IATA) de València, coneix i assumix les obligacions que, per als beneficiaris de les subvencions, establix l'article 14 de la Llei 38/2003, General de Subvencions (LGS).   
Els requisits per a obtindre la condició de beneficiari de la subvenció seran els que establix l'article 13 de la Llei General de Subvencions.  
De conformitat amb l'article 19.3 de la Llei General de Subvencions, l'import de la subvenció en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
En compliment del que disposa l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir i modificar ajudes públiques, el present conveni no necessita ser notificat a la Comissió Europea perquè no reunix tots els requisits de l'apartat 1 de l'article 87 del tractat CE. Als seus destinataris no els reporta avantatge econòmic, sinó que es pretén compensar, en part, els gastos ocasionats per la gestió del present conveni i, per tant, no hi ha falsejament de la competència ja que no afecta intercanvis comercials.  
Comité de seguiment  
Desena  
Les accions previstes en este conveni s'executaran sota la direcció i supervisió d'un comité de seguiment paritari integrat per:  
- La directora general d'Avaluació, Innovació i Qualitat Educativa i de la Formació Professional o persona en qui delegue, la qual el presidirà.  
- El cap de l'Àrea de Formació Professional  
- El director de l'Institut d'Agroquímica i Tecnologia d'Aliments o persona en qui delegue.  
- Un tècnic de l'Institut d'Agroquímica i Tecnologia d'Aliments, designat pel director de l'IATA, que actuarà de secretari.  
El comité podrà acordar, quan els assumptes a debatre ho facen necessari, l'assistència d'altres persones com a assessors, les quals tindran veu però no vot.  
Onze  
Les funcions del comité de seguiment seran les següents:  
a) Efectuar el seguiment i l'avaluació del conveni.  
b) Estudiar noves fórmules de col·laboració entre les parts i proposar les modificacions que es consideren necessàries per a posteriors convenis.  
Vigència i extinció  
Dotze  
El present conveni tindrà vigència fins al 31 de desembre de 2008, excepte si hi ha denúncia formulada per alguna de les parts i notificada fefaentment a l'altra part amb un mes d'antelació.  
Si, durant la vigència d'este conveni, l'IATA-CSIC, no executa la prestació que li correspon, la Conselleria d'Educació podrà rescindir-lo, segons el que especifica l'article sèptim, punt 3, del Decret 20/1993, de 8 de febrer, del Govern Valencià, pel qual es regula el registre de convenis i s'establix el règim jurídic i pressupostari dels convenis que subscriga la Generalitat (DOGV del 19 2 93).  
Consideracions generals  
Tretze  
Els qui realitzaran les activitats ací convingudes, ja siguen professors o alumnes, no adquiriran, en cap cas, vinculació o relació laboral en l'àmbit del Consell Superior d'Investigacions Científiques, i quedaran, per consegüent, exclosos de l'àmbit de la legislació laboral. A este efecte, les dites persones hauran de firmar, amb caràcter previ a la seua incorporació a les instal·lacions de l'IATA-CSIC, un document en què reconeguen expressament la seua no-vinculació laboral al dit organisme autònom. La Conselleria d'Educació, de la Generalitat, assumirà tot tipus de responsabilitat que puga derivar-se d'accidents, o de qualsevol altra contingència que es produïsca per raó o com a conseqüència de l'activitat i permanència dels estudiants en l'IATA, en els termes establits en la clàusula sèptima del present conveni.  
En prova de conformitat, firmen el present conveni per triplicat al lloc i en la data assenyalats.  
El conseller d'Educació: Alejandro Font de Mora Turón.  
Per l'Agència Estatal CSIC, la vicepresidenta d'Organització i Relacions Institucionals: Carmen Peláez Martínez.